**3. A feladat az Árpád-kori magyar történelemmel kapcsolatos.**

**Oldja meg a feladatokat a források és ismeretei segítségével!** (Elemenként 1 pont.)

**A)** „Királyi tekintélyünknél fogva bizonyos erődítésre alkalmas helyeket híveinknek

juttatunk, hogy várépítésre lehetőségük és módjuk legyen. Ezek közül a Baranya

vármegyében fekvő Szársomló hegyet […] Miklós dubnicai ispánnak […]

adományoztuk.” *(Királyi oklevél)*

**B)** „Befogadtuk a kunokat is országunkba, és sajnos most […] pogányokkal tiportatjuk

le az egyház ellenségeit. Sőt a kereszténység érdekében elsőszülött fiúnkat kun

leánnyal házasítottuk össze, hogy ezzel […] alkalmat teremtsünk őket keresztvíz alá

édesgetni, mint azt már többükkel megtettük.” *(A király levele IV. Ince pápának)*

**a) Melyik magyar uralkodótól származnak az idézett források? Nevezze meg!**

…………………………………

**b) Mi volt a közös célja az idézett forrásokban aláhúzással jelölt intézkedéseknek?**

………………………………………………………………………………………………..

**c) Milyen hátrányos következménnyel jártak az uralkodóra nézve az A) betűjelű**

**forrásban szereplőhöz hasonló intézkedések?**

…………………………………………………………………………………………………

**d) A Magyarországon letelepedett kunok életében bekövetkező mely változásra utal a B) betűjelű forrás 2. mondata?**

…………………………………………………………………………………………………

**Megoldás**

**a)** IV. Béla

**b)** Az ország védelmének megerősítése. *vagy* A királyi hatalom megerősítése. *vagy* Az ország

újjáépítése. *(A helyes válasz más megfogalmazásban is elfogadható.)*

**c)** Csökkentek a királyi birtokok. *vagy* Gyengült a királyi hatalom. *vagy* Megerősödött a bárói

réteg. *vagy* A bárók fellázadhattak. *(A helyes válasz más megfogalmazásban is elfogadható.)*

**d)** Keresztény hitre tértek. *(A helyes válasz más megfogalmazásban is elfogadható.)*